CELEX: 32011D0761
Language: et
Date: 2011-11-24 00:00:00
Title: 2011/761/EL: Komisjoni rakendusotsus, 24. november 2011 , millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule taimest Glycyrrhiza glabra L. saadud flavonoide (teatavaks tehtud numbri K(2011) 8362 all)

26.11.2011   
            
            
               ET
            
            
               Euroopa Liidu Teataja
            
            
               L 313/37
            
         KOMISJONI RAKENDUSOTSUS,
   24. november 2011,
   millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule taimest Glycyrrhiza glabra L. saadud flavonoide
   (teatavaks tehtud numbri K(2011) 8362 all)
   (Ainult hollandi- ja prantsuskeelne tekst on autentsed)
   (2011/761/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing KANEKA Pharma Europe esitas 1. novembril 2007 Belgia pädevatele asutustele taotluse viia toidu uuendkoostisosana turule taimest Glycyrrhiza glabra L. saadud flavonoide (Glavonoid).
            
         
               (2)
            
            
               3. detsembril 2008 esitas Belgia pädev toiduhindamisasutus oma esialgse hindamisaruande. Selles aruandes jõuti järeldusele, et äriühing KANEKA on esitanud piisavad andmed taimest Glycyrrhiza glabra L. saadud flavonoidide toidu uuendkoostisosana turuleviimise lubamiseks.
            
         
               (3)
            
            
               Komisjon edastas esmase hindamisaruande kõikidele liikmesriikidele 19. veebruaril 2009.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60-päevase ajavahemiku jooksul esitati kooskõlas kõnealuse sättega põhjendatud vastuväiteid toote turustamise kohta.
            
         
               (5)
            
            
               Seepärast konsulteeriti 22. juulil 2009 Euroopa Toiduohutusametiga (EFSA).
            
         
               (6)
            
            
               Komisjoni tellitud 30. juuni 2011. aasta teaduslikus arvamuses „Scientific opinion on the safety of „Glavonoid®”, an extract derived from the roots of or rootstock of Glycyrrhiza glabra L., as a Novel Food ingredient” (2) jõudis EFSA järeldusele, et Glavonoid on täiskasvanud inimesele ohutu, kui päevane doos on kuni 120 mg.
            
         
               (7)
            
            
               Selleks et Glavonoidi päevast 120-milligrammist doosi ei ületataks, nõustus Kaneka Pharma Europe N.V. 11. augustil 2011 piirama Glavonoidi kasutamist toidulisandite ja jookide koostisosana.
            
         
               (8)
            
            
               Teadusliku hindamise põhjal on kindlaks tehtud, et Glavonoid vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas kirjeldatud taimest Glycyrrhiza glabra L. saadud flavonoide (edaspidi „Glavonoid”) tohib viia Euroopa Liidu turule toidu uuendkoostisosana ja kasutada II lisas märgitud viisidel.
   Glavonoidi puhtal kujul lõpptarbijale müüa ei ole lubatud.
   Artikkel 2
   1.   Nimetus, mis kantakse käesoleva otsusega lubatud ning taimest Glycyrrhiza glabra L. saadud flavonoide sisaldava toidu märgistusele, on „Taimest Glycyrrhiza glabra L. saadud flavonoidid”.
   2.   Sellise toidu märgistusel, millele kõnealune toode on lisatud toidu uuendkoostisosana, peavad olema järgmised väited:
   
               a)
            
            
               toodet ei tohiks tarbida rasedad, rinnaga toitvad naised, lapsed ning noorukid;
            
         
               b)
            
            
               retseptiravimeid tarvitavad inimesed peaksid toodet tarbima üksnes arsti järelevalve all ning
            
         
               c)
            
            
               Glavonoidi ei tohiks päevas tarbida üle 120 mg.
            
         3.   Glavonoidi sisaldus lõpptootes esitatakse Glavonoidi sisaldava toote märgistusel.
   4.   Glavonoidi sisaldavad joogid tuleb lõpptarbijale tarnida üksikportsjonitena.
   Artikkel 3
   Käesolev otsus on adresseeritud äriühingule Kaneka Pharma Europe N.V., Triomflaan 173, 1160 Brüssel, Belgia.
   
      Brüssel, 24. november 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2011; 9(7): 2287.
   
      I LISA
      
         GLAVONOIDI KIRJELDUS
      
      
         Kirjeldus
      
      Glavonoid on ekstrakt, mis on saadud taime Glycyrrhiza glabra juurtest või pookealustest etanooliga ekstraheerimise abil ning saadud etanooliekstrakti täiendava keskahelaliste triglütseriidega ekstraheerimise abil. See on tumepruun vedelik, mis sisaldab 2,5–3,5 % glabridiini.
      
         Spetsifikatsioon
      
      
                  Parameeter
               
               
                   
               
            
                  Niiskus
               
               
                  alla 0,5 %
               
            
                  Tuhk
               
               
                  alla 0,1 %
               
            
                  Peroksiidarv
               
               
                  alla 0,5 meq/kg
               
            
                  Glabridiin
               
               
                  2,5–3,5 % rasvast
               
            
                  Glütsürrisiinhape
               
               
                  alla 0,005 %
               
            
                  Rasvad, sh polüfenoolisarnased ained
               
               
                  vähemalt 99 %
               
            
                  Valgud
               
               
                  alla 0,1 %
               
            
                  Süsivesikud
               
               
                  allpool avastamisläve
               
            
   
      II LISA
      
                  Toidukategooria
               
               
                  Glavonoidi suurim lubatud sisaldus
               
            
                  Piimapõhised joogid
                  Jogurtipõhised joogid
                  Puuvilja- või köögiviljapõhised joogid
               
               
                  120 mg päevase portsjoni kohta
               
            
                  Toidulisandid
               
               
                  120 mg päevase portsjoni kohta